പെണ്കുട്ടികള്ക്ക് മാത്രം അവസരം! ഒടുവില് സംവിധായകന് അകത്തായി പാലാ: സിനിമയില് അവസരം നല്കാമെന്നു പറഞ്ഞു പെണ്കുട്ടികളെ വലയിലാക്കുന്നയാള് പിടിയില്. പാലായില് പതിനഞ്ചുകാരിയെ അപമാനിക്കാന് ശ്രമിച്ചയാളെ അറസ്റ്റ് ചെയ്തപ്പോഴാണ് തട്ടിപ്പ് പതിവാക്കിയ ആളാണെന്നു വ്യക്തമായത്. മല്ലപ്പള്ളി കൈപ്പട് ഭാഗം ആലുംമൂട്ടില് രാജേഷ് ജോര്ജ് 47 ആണ് പിടിയിലായത്.സംവിധായകന് ചമഞ്ഞ് കഴിഞ്ഞ ആറു വര്ഷമായി സംസ്ഥാനത്തിന്റെ വിവിധ ഭാഗങ്ങളില് എത്തിയ പെണ്കുട്ടികളോടു താന് സംവിധായകന് ആണെന്നും ടെലിഫിലിമിലും സീരിയലുകളിലും സിനിമകളിലും അഭിനയിപ്പിക്കാമെന്നും പറഞ്ഞു പണം തട്ടിയെടുക്കുകയാണ് ഇയാളുടെ പതിവ് രീതി.അഭിനയത്തിന്റെ കാര്യം പറഞ്ഞു അടുത്തു കൂടുന്പോള് താല്പ്പര്യമുള്ളവരാണെന്നു മനസിലായാല് വലിയ സംവിധായകരോടു ഫോണില് സംസാരിക്കുന്നതു പോലെ അഭിനയിച്ചു പണം ചോദിക്കും. സ്ത്രീകള് എതിര്പ്പ് പ്രകടിപ്പിച്ചാല് ഉടന് തന്നെ ഇവിടെനിന്നു മുങ്ങുകയും ചെയ്യും.കടകളിലും തട്ടിപ്പ് മാന്യമായി വേഷം ധരിച്ചു പല കടകളിലും കയറി ഉടമയോട് എന്ന പോലെ ഫോണില് സംസാരിച്ചും ഇയാള് ജീവനക്കാരുടെ കൈയില്നിന്നു പണം തട്ടിയെടുത്തിട്ടുണ്ട്. കടയുടമ കടയിലെത്തി കഴിഞ്ഞു ജീവനക്കാര് പറയുന്പോഴായിരിക്കും തട്ടിപ്പാണെന്ന കാര്യം പലര്ക്കും മനസിലാകുന്നത്.പാലായിലും സമീപ പ്രദേശങ്ങളിലും മാത്രമായി ഇയാള് നിരവധി തട്ടിപ്പ് നടത്തിയിട്ടുണ്ടെന്നാണ് പോലീസിനു ലഭിച്ചിരിക്കുന്ന സൂചന. നാണക്കേട് ഭയന്നു പലരും വിവരം പുറത്തു പറയാത്ത സാഹചര്യമാണ്. മുന്പു പാലായില് പല തട്ടിപ്പുകളും നടത്തിയിട്ടുണ്ടെങ്കിലും പലരും പരാതി നല്കാതെ വന്നതോടെയാണ് ഇയാള് പാലായില് തന്നെ വിവിധ തട്ടിപ്പുകളുമായി കറങ്ങാന് കാരണം.ഗുണ്ടാലിസ്റ്റില് ഓരോ തട്ടിപ്പു നടത്തുന്പോഴും ഇയാള് ഓരോ പേരാണ് പറഞ്ഞിരുന്നത്. നിരവധി കേസുകളില് പ്രതിയാണ് രാജേഷെന്നു പോലീസ് പറഞ്ഞു. കീഴ്വായ്പൂര് പോലീസ് ഗുണ്ടാലിസ്റ്റില്പ്പെടുത്തിയിട്ടുണ്ട്. പതിനെട്ട് കേസുകള് രാജേഷ് ജോര്ജിനെതിരേയുണ്ട്. മൂവാറ്റുപുഴ, കടയ്ക്കല്, പൂയപ്പള്ളി, കീഴ്വായ്പൂര്, ആറന്മുള, ആറ്റിങ്ങല്, കിളിമാനൂര്, ഹില് പാലസ്, തോപ്പുംപടി തുടങ്ങിയ സ്ഥലങ്ങളിലായി 15 സമാന കേസുകളും ഇയാള്ക്കെതിരേയുണ്ട്.കഴിഞ്ഞ ദിവസം ഉച്ചകഴിഞ്ഞ് മൂന്നിനു പാലാ മുരിക്കുംപുഴയിലെ കടയിലാണ് സംഭവം. പെണ്കുട്ടിയെ കടയിലിരുത്തി അത്യാവശ്യ കാര്യത്തിനു അമ്മ പുറത്തു പോയ സമയത്തു ഫോണ് വിളിച്ച് കടയിലെത്തിയ രാജേഷ് കുട്ടിയുടെ അമ്മയെ ആണ് ഫോണില് വിളിക്കുന്നതെന്നു തെറ്റിദ്ധരിപ്പിച്ചു പെണ്കുട്ടിയുമായി സംസാരിച്ചു.പെണ്കുട്ടി ഒാടി തുടര്ന്നു താന് ഒരു സിനിമാ സംവിധായകന് ആണെന്നും പുതിയ സിനിമയിലേക്ക് അഭിനയിക്കാന് ആളെ ആവശ്യമുണ്ടെന്നും അമ്മയുടെ സമ്മതപ്രകാരമാണ് കുട്ടിയെ കാണാന് എത്തിയതെന്നും അറിയിച്ചു. തുടര്ന്നു കതക് അടയ്ക്കാന് ഇയാള് ആവശ്യപ്പെട്ടതോടെ പെണ്കുട്ടി കടയില്നിന്നു പുറത്തേക്കിറങ്ങി ഓടുകയായിരുന്നു. ഇതോടെ സംഭവം പന്തിയല്ലെന്നു കണ്ടു രാജേഷ് കടയില്നിന്നു രക്ഷപ്പെട്ടു. പെണ്കുട്ടി പറഞ്ഞതനുസരിച്ച് അമ്മ എസ്എച്ച്ഒയ്ക്കു പരാതി നല്കുകയായിരുന്നു.സംഭവ സ്ഥലത്തെത്തിയ എസ്എച്ച്ഒ കെ.പി. ടോംസണിന്റെ നേതൃത്വത്തിലുള്ള പോലീസ് സംഘം കുട്ടിയോട് വിവരങ്ങള് ചോദിച്ചറിഞ്ഞ ശേഷം പ്രതിക്കായി തെരച്ചില് തുടങ്ങി. പോലീസ് വേഷത്തിലും മറ്റൊരു സംഘമായും പോലീസ് തെരച്ചില് ആരംഭിച്ചു.മഫ്തി തെരച്ചിലില് ടാക്സി വാഹനത്തില് പെണ്കുട്ടിയെയും അമ്മയെയും കൂട്ടി മഫ്തിയിലുള്ള സംഘം നഗരത്തിന്റെ മുക്കും മൂലയും അരിച്ചുപെറുക്കി. ബസ് സ്റ്റാന്ഡുകള് കേന്ദ്രീകരിച്ചു തെരച്ചില് നടത്തുന്നതിനിടെ കെഎസ് ആര്ടിസി ഭാഗത്തേക്കു നടന്നു പോകുന്ന രാജേഷിനെ കുട്ടി വസ്ത്രങ്ങള് നോക്കി തിരിച്ചറിയുകയായിരുന്നു. തുടര്ന്നു മഫ്തി സംഘം പ്രതിയെ വളഞ്ഞു തന്ത്രപൂര്വം പിടികൂടി.